स्टडी के मुताबिक पर्यावरण में बदलाव से लोगों को अपना पैतृक घर और जमीन छोड़ने पर भी मजबूर होना पड़ता है। इससे शहरों में भीड़ बढ़ती है और जमीन के टुकड़े हासिल करने के लिए भी संघर्ष होते हैं। त्रिपुरा जैसे राज्य में इसकी बानगी देखी जा चुकी है। भारत के पड़ोसी देशों पाकिस्तान और बांग्लादेश में भी वर्ग संघर्ष की घटनाओं को रिसर्च करने वालों ने पर्यावरण में हुए बदलाव से जुड़ा पाया है। वहीं, इंडोनेशिया में जब लोगों को समुद्रों से मछली मिलनी बंद हो गई और आय का ये स्रोत सिमटने लगा, तो वहां लूटपाट की घटनाएं ज्यादा होने लगीं।